
DR.31.3.2003 47 
 

 Tuan Yang di-Pertua:  Ya, Ahli Yang Berhormat bagi Kota Bharu. 

 Tuan Ramli bin Ibrahim:  Terima kasih Tuan Yang di-Pertua. Terima kasih Yang 
Berhormat.  Kalau mengikut Akta Pengambilan Tanah 1990 misalnya, kalau kita mengambil 
tanah Rizab Melayu mesti diganti.  Kalau kita ambil tanah Rizab Melayu di mana-mana di 
Malaysia mesti diganti. 

 Saya ingin tahu di Wilayah Persekutuan misalnya, apakah tanah-tanah Rizab 
Melayu termasuk yang sudah diambil ataupun yang di Kampung Baru itu, kalau diambil oleh 
kerajaan untuk pembangunan ataupun dijual kepada orang lain, apakah ada satu dasar 
kerajaan supaya tanah ini diganti semula, sebab mengikut angka-angka dan statistik yang 
kita ada terdapat lebih daripada 500,000 hektar tanah di Wilayah Persekutuan yang telah 
diambil alih oleh kerajaan dan tidak diganti.  Kalau dapat sedikit penjelasan oleh menteri 
yang berkenaan.  Terima kasih. 

 Tengku Dato’ Adnan bin Tengku Mansor:  Terima kasih Tuan Yang di-Pertua.  
Masalah seperti yang telah saya sebutkan tadi, masalah Wilayah   
Persekutuan ini ada berbeza dengan negeri-negeri yang lain di mana tanah Rizab Melayu 
ini mesti diganti kalau diambil alih.  Untuk makluman Yang Berhormat, bagi Wilayah 
Persekutuan Kuala Lumpur, tanah Rizab Melayu pun tidak begitu banyak yang sebenarnya. 

 Kita akan memastikan pembangunan dilaksanakan oleh orang-orang Melayu itu 
sendiri ataupun tuan punya itu sendiri dan dengan pertolongan agensi-agensi kerajaan 
yang sedia ada dan kita akan memastikan bahawa tanah-tanah ini masih dikekal milik di 
tangan Melayu.  Hanya masalah yang wujud ialah masalah di mana apabila kita hendak 
membina pembetung atau memperbaiki keadaan sungai ataupun untuk membangunkan 
jalan-jalan raya di atas tanah-tanah milik Melayu ini, ini adalah untuk kepentingan 
masyarakat.  Jadi tanah-tanah ini selalunya tidak digantikan seperti mana yang telah saya 
sebut kepada Yang Berhormat bahawa negeri Wilayah Persekutuan ini berbeza dengan 
negeri-negeri yang lain.   

Untuk makluman Yang Berhormat bagi Arau, Yang Berhormat juga telah 
menanyakan tanah-tanah rizab yang terbiar.  Tanah-tanah rizab bagi jalan dan sungai 
adalah untuk pembesaran dan pelbagai kegunaan yang berkaitan dengan jalan dan sungai.  
Kita sedar bahawa ada tanah-tanah ini yang mempunyai harga yang begitu tinggi, tetapi 
oleh kerana kadang kala tanah ini pun bukan milik kerajaan, dibiarkan oleh tuan-tuan punya 
oleh kerana kegawatan-kegawatan yang wujud pada tahun 1997 dan sebelum daripada itu, 
maka tanah-tanah ini dibiarkan untuk digunakan dengan penggunaan-penggunaan yang 
lain.  Walau macam mana pun, kita sedang memantau keadaan-keadaan tanah yang 
terbiar ini supaya tanah-tanah ini dapat dibangunkan dengan pembangunan-pembangunan 
yang sesuai.  Tuan Yang di-Pertua, Yang Berhormat bagi Jeli tadi telah membangkitkan 
......... 

Dr. Tan Seng Giaw:  [Bangun] 

Puan Teresa Kok Suh Sim:  [Bangun] 

Tuan Yang di-Pertua:  Hah, ada dua orang bangun, ya. 

Tengku Dato’ Adnan bin Tengku Mansor:  Ahli Yang Berhormat bagi Kepong 
lah. 

Yang Berhormat:  Ahli Yang Berhormat bagi Kepong. 

 Dr. Tan Seng Giaw:  Tuan Yang di-Pertua, penjelasan.  Mengenai bayaran untuk 
ukur tanah lot, saya tidak tahu apakah pendapat Jabatan Tanah.  Tidak seperti yang 
dijelaskan oleh Ahli Yang Berhormat bagi Pendang semalam.  Saya ada bukti di sini  
[Menunjukkan satu risalah kepada Tuan Yang di-Pertua] sebab di Pendang, Yang 
Berhormat, dia tidak serupa dengan Wilayah Persekutuan. 

 Tuan Yang di-Pertua:  Ya, saya pun faham. 

 Dr. Tan Seng Giaw:  Ya, di sini saya ada buktinya, beribu-ribu penduduk di 
Jinjang telah membayar RM250 untuk ukur tanah lot dan juga RM20 bagi tanda sempadan.  
Dan mereka diberi hak milik sementara sahaja.  Tidak ukur, tidak ada ukur lagi, Pendang ini 

  



Tuan Yang di-Pertua: Ya, Ahli Yang Berhormat bagi Kota Bharu. Tuan Ramli bin Ibrahim: Terima kasih Tuan Yang di-Pertua. Terima kasih Yang Berhormat. Kalau mengikut Akta Pengambilan Tanah 1990 misalnya, kalau kita mengambil tanah Rizab Melayu mesti diganti. Kalau kita ambil tanah Rizab Melayu di mana-mana di Malaysia mesti diganti. Saya ingin tahu di Wilayah Persekutuan misalnya, apakah tanah-tanah Rizab Melayu termasuk yang sudah diambil ataupun yang di Kampung Baru itu, kalau diambil oleh kerajaan untuk pembangunan ataupun dijual kepada orang lain, apakah ada satu dasar kerajaan supaya tanah ini diganti semula, sebab mengikut angka-angka dan statistik yang kita ada terdapat lebih daripada 500,000 hektar tanah di Wilayah Persekutuan yang telah diambil alih oleh kerajaan dan tidak diganti. Kalau dapat sedikit penjelasan oleh menteri yang berkenaan. Terima kasih. Tengku Dato' Adnan bin Tengku Mansor: Terima kasih Tuan Yang di-Pertua. Masalah seperti yang telah saya sebutkan tadi, masalah Wilayah Persekutuan ini ada berbeza dengan negeri-negeri yang lain di mana tanah Rizab Melayu ini mesti diganti kalau diambil alih. Untuk makluman Yang Berhormat, bagi Wilayah Persekutuan Kuala Lumpur, tanah Rizab Melayu pun tidak begitu banyak yang sebenarnya. Kita akan memastikan pembangunan dilaksanakan oleh orang-orang Melayu itu sendiri ataupun tuan punya itu sendiri dan dengan pertolongan agensi-agensi kerajaan yang sedia ada dan kita akan memastikan bahawa tanah-tanah ini masih dikekal milik di tangan Melayu. Hanya masalah yang wujud ialah masalah di mana apabila kita hendak membina pembetung atau memperbaiki keadaan sungai ataupun untuk membangunkan jalan-jalan raya di atas tanah-tanah milik Melayu ini, ini adalah untuk kepentingan masyarakat. Jadi tanah-tanah ini selalunya tidak digantikan seperti mana yang telah saya sebut kepada Yang Berhormat bahawa negeri Wilayah Persekutuan ini berbeza dengan negeri-negeri yang lain. Untuk makluman Yang Berhormat bagi Arau, Yang Berhormat juga telah menanyakan tanah-tanah rizab yang terbiar. Tanah-tanah rizab bagi jalan dan sungai adalah untuk pembesaran dan pelbagai kegunaan yang berkaitan dengan jalan dan sungai. Kita sedar bahawa ada tanah-tanah ini yang mempunyai harga yang begitu tinggi, tetapi oleh kerana kadang kala tanah ini pun bukan milik kerajaan, dibiarkan oleh tuan-tuan punya oleh kerana kegawatan-kegawatan yang wujud pada tahun 1997 dan sebelum daripada itu, maka tanah-tanah ini dibiarkan untuk digunakan dengan penggunaan-penggunaan yang lain. Walau macam mana pun, kita sedang memantau keadaan-keadaan tanah yang terbiar ini supaya tanah-tanah ini dapat dibangunkan dengan pembangunan-pembangunan yang sesuai. Tuan Yang di-Pertua, Yang Berhormat bagi Jeli tadi telah membangkitkan ......... Dr. Tan Seng Giaw: [Bangun]. Puan Teresa Kok Suh Sim: [Bangun]. Tuan Yang di-Pertua: Hah, ada dua orang bangun, ya. Tengku Dato' Adnan bin Tengku Mansor: Ahli Yang Berhormat bagi Kepong lah. Yang Berhormat: Ahli Yang Berhormat bagi Kepong. Dr. Tan Seng Giaw: Tuan Yang di-Pertua, penjelasan. Mengenai bayaran untuk ukur tanah lot, saya tidak tahu apakah pendapat Jabatan Tanah. Tidak seperti yang dijelaskan oleh Ahli Yang Berhormat bagi Pendang semalam. Saya ada bukti di sini [Menunjukkan satu risalah kepada Tuan Yang di-Pertua] sebab di Pendang, Yang Berhormat, dia tidak serupa dengan Wilayah Persekutuan. Tuan Yang di-Pertua: Ya, saya pun faham. Dr. Tan Seng Giaw: Ya, di sini saya ada buktinya, beribu-ribu penduduk di Jinjang telah membayar RM250 untuk ukur tanah lot dan juga RM20 bagi tanda sempadan. Dan mereka diberi hak milik sementara sahaja. Tidak ukur, tidak ada ukur lagi, Pendang ini.